**รายงานการประชุมสภาเทศบาลตำบลป่าโมก**

**สมัยสามัญ สมัยที่ 4 ประจำปี พ.ศ. 2562**

**วันที่ 28 พฤศจิกายน 2562 เวลา 10.00 น.**

**ณ ห้องประชุมสภาเทศบาลตำบลป่าโมก**

.......................................

# ผู้เข้าประชุม

๑. พันเอกอำนวย ต้องประสงค์ ประธานสภาเทศบาล

๒. นายมนู สังข์ศิริ รองประธานสภาเทศบาล

๓. นายพยนต์ ชุนหจันทร์ สมาชิกสภาเทศบาล

4. นายศรีวิชัย สุขสะอาด สมาชิกสภาเทศบาล

5. นางสาวมาลัย บุญประดับ สมาชิกสภาเทศบาล

6. นางอรุณี กล่อมกูล สมาชิกสภาเทศบาล

7. นายบำรุง แย้มนิยม สมาชิกสภาเทศบาล

8. นายฉลวย กระจ่างจิตร์ สมาชิกสภาเทศบาล

9. นายสุพจน์ ฉัตร์เงิน สมาชิกสภาเทศบาล

10. นางสาวชนากานต์ แป้งนวล สมาชิกสภาเทศบาล

11. นายอารยัน จำนงค์วุฒิ สมาชิกสภาเทศบาล

12. นายเอนก เล็กนิคม สมาชิกสภาเทศบาล

๑3. นายสุพล เรืองฤทธิ์ เลขานุการสภาเทศบาล

# ผู้เข้าร่วมประชุม

๑. นายสมศักดิ์ ชื่นนิยม นายกเทศมนตรี

๒. นายกล้าณรงค์ เชื้อบุญมี รองนายกเทศมนตรี

3. นางสาวกนกวรรณ ชื่นนิยม รองนายกเทศมนตรี

4. นายยงยุทธ สุดใจ เลขานุการนายกเทศมนตรี

5. นายกรรมาธิการ จิตตะมาก ที่ปรึกษานายกเทศมนตรี

6. นางสาวจีรภา สุขคำ ผู้จัดการสถานธนานุบาล

7. นางสาวสีนวล สุ่มประเสริฐ รก.ผู้อำนวยการโรงเรียนเทศบาลวัดแจ้ง

8. นางพเยาว์ เจริญสันต์ ผู้อำนวยการโรงเรียนเทศบาลวัดโบสถ์วรดิตถ์

9. นางฬิยาภร อยู่มั่น ครู ค.ศ.3 โรงเรียนเทศบาลวัดพินิจธรรมสาร

10. นายวรพล อยู่มั่น ผู้อำนวยการโรงเรียนชุมชนเทศบาลวัดปาโมกข์

11. นายสมชัย สุนทรเมฆินทร์ ผู้อำนวยการโรงเรียนเทศบาลวัดแสนสุข

12. นายสุเทพ กลิ้งกลม รก.ผู้อำนวยการโรงเรียนเทศบาลวัดพินิจธรรมสาร

13. นายนิยุตชัย มหาพรหม ผู้อำนวยการกองสาธารณสุขและสิ่งแวดล้อม

14. นายทัดไช สุขประเสริฐ วิศวกรโยธาชำนาญการ

15. นางสาวสุวรรณา วัชรอาภาไพบูลย์ ผู้อำนวยการกองการศึกษา

16. นางจีรนันท์ วุ่นวงศ์ ผู้อำนวยการกองคลัง

17. นางเกณิกา เสือหัน หัวหน้าฝ่ายอำนวยการ

18. นางพัชรินทร์ สงเคราะห์มิตร หัวหน้าฝ่ายอนามัยและสิ่งแวดล้อม

19.นายอุปถัมภ์ .../2

2

19. นายอุปถัมภ์ เข็มทอง หัวหน้างานป้องกันฯ

20. นางวัชรี จารุตันติกร เจ้าพนักงานส่งเสริมการท่องเที่ยวชำนาญงาน

21. นางจิรฐา โชติธนะภัทร เจ้าพนักงานธุรการชำนาญงาน

22. นางประภาพรรณ กลีบกลาง เจ้าพนักงานธุรการปฏิบัติงาน

ผู้เข้าร่วมรับฟังการประชุม นายสุรินทร์ รัตนพันธ์ ปลัดอำเภอหัวหน้ากลุ่มงานบริหารงานปกครอง

เริ่มประชุมเวลา 10.00 น.

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานสภาเทศบาล ขณะนี้ที่ประชุมสมาชิกสภาเทศบาลตำบลป่าโมกครบองค์ประชุมแล้ว ขอกราบเรียนเชิญท่านประธานสภาเทศบาลจุดธูปเทียนบูชาพระรัตนตรัย และทำหน้าที่ประธานการประชุมตามระเบียบวาระต่อไป

พันเอกอำนวย ต้องประสงค์ ประธานสภาเทศบาล ขณะนี้สมาชิกสภาเทศบาลตำบลป่าโมกครบองค์ประชุมแล้ว อยู่ในที่ประชุม 12 ท่าน ก่อนอื่นผมขอขอบพระคุณท่านสุรินทร์ รัตนพันธ์ ปลัดอำเภอหัวหน้ากลุ่มงานบริหารงานปกครอง ที่ได้ให้เกียรติมาร่วมรับฟังการประชุมสภาเทศบาลของเรา ผมขอเปิดประชุมสภาเทศบาลตำบลป่าโมก สมัยสามัญ สมัยที่ 4 ประจำปี 2562 ผมขอเชิญท่านปลัดเทศบาลในฐานะเลขานุการสภาเทศบาลตำบลป่าโมกอ่านประกาศของสภาเทศบาล เรื่อง กำหนดวันเริ่มประชุมสภาเทศบาล

นายสุพล เรืองฤทธิ์ ปลัดเทศบาล/เลขานุการสภาเทศบาล

ประกาศสภาเทศบาลตำบลป่าโมก

เรื่อง กำหนดวันเริ่มประชุมสภาเทศบาล สมัยสามัญ สมัยที่ 4 ประจำปี 2562

...................................

อาศัยอำนาจตามความในหมวด 2 ข้อ 21 แห่งระเบียบกระทรวงมหาดไทย ว่าด้วย ข้อบังคับ การประชุมสภาท้องถิ่น พ.ศ.2547 และโดยมติของสภาเทศบาลในการประชุมสภาเทศบาล สมัยสามัญ สมัยแรก ประจำปี 2562 เมื่อวันที่ 21 กุมภาพันธ์ 2562

จึงประกาศกำหนดวันเริ่มประชุมสภาเทศบาล สมัยสามัญ สมัยที่ 4 ประจำปี 2562 ในเดือน พฤศจิกายน 2562 ตั้งแต่วันที่ 1 พฤศจิกายน 2562 เป็นต้นไป

ประกาศ ณ วันที่ 15 เดือน ตุลาคม พ.ศ. 2562

พันเอก อำนวย ต้องประสงค์

(อำนวย ต้องประสงค์)

ประธานสภาเทศบาลตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ผมขอเข้าสู่ระเบียบวาระการประชุมต่อไป

**ระเบียบวาระที่ 1 เรื่อง ที่ประธานจะแจ้งให้ที่ประชุมทราบ**

**เรื่อง ขอบคุณในการติดตั้งไฟฟ้าทางเดินสาธารณะ**

พันเอกอำนวย ต้องประสงค์ ประธานสภาเทศบาล ตามที่พนักงานเจ้าหน้าที่ของเทศบาลได้ทำการติดตั้งไฟฟ้าทางเดินสาธารณะริมเขื่อนแม่น้ำเจ้าพระยาระหว่างวัดป่าโมกวรวิหารกับวัดสว่างอารมณ์เพื่อสะดวกในการเดินทางในเวลากลางคืนไปแล้วเมื่อวันที่ 19 พฤศจิกายน 2562 นั้น ในนามของประชาชน ชุมชนย่อยที่ 7 (บ้านหัวกระบือ) ขอขอบพระคุณท่านนายกเทศมนตรี พนักงานเจ้าหน้าที่ที่เกี่ยวข้องทุกคนไว้ ณ ที่นี้ด้วย

**ที่ประชุม รับทราบ**

ระเบียบวาระที่ 2 .../3

3

**ระเบียบวาระที่ 2 เรื่อง รับรองรายงานการประชุมสภาเทศบาล สมัยวิสามัญ สมัยที่ 1 ประจำปี 2562 เมื่อวันที่ 26 กันยายน 2562**

พันเอกอำนวย ต้องประสงค์ ประธานสภาเทศบาล รายงานการประชุมสภาเทศบาลตำบลป่าโมก สมัยวิสามัญ สมัยที่ 1 ประจำปี 2562 เมื่อวันที่ 26 กันยายน 2562 เจ้าหน้าที่ได้จัดส่งรายงานการประชุมดังกล่าวให้กับสมาชิกทุกท่านล่วงหน้าแล้ว มีสมาชิกท่านใดจะขอแก้ไขเพิ่มเติมหรือไม่ (ไม่มี) ถ้าไม่มีผู้ขอแก้ไข ผมจะขอให้สมาชิกรับรองด้วยครับ

สมาชิกท่านใดรับรองรายงานการประชุมสภาเทศบาลตำบลป่าโมก สมัยวิสามัญ สมัยที่ 1 ประจำปี 2562 เมื่อวันที่ 26 กันยายน 2562 ขอความกรุณายกมือครับ สมาชิกรับรอง 11 ท่าน

สมาชิกไม่รับรอง ไม่มีนะครับ

**ที่ประชุม มีมติรับรองรายงานการประชุมสภาเทศบาลตำบลป่าโมก สมัยวิสามัญ สมัยที่ 1 ประจำปี 2562 เมื่อวันที่ 26 กันยายน 2562**

**ระเบียบวาระที่ 3 เรื่อง การรายงานผลการปฏิบัติงานในรอบปีงบประมาณ พ.ศ. 2562**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิกผู้ทรงเกียรติ เรื่อง การรายงานผลการปฏิบัติงานในรอบปีงบประมาณ พ.ศ. 2562

อาศัยความตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๓) พ.ศ. ๒๕๕๒ มาตรา ๔๘ ทศ วรรค ๕ บัญญัติให้นายกเทศมนตรีจัดทำรายงานแสดงผลการปฏิบัติงานตามนโยบายที่ได้แถลงไว้ต่อสภาเทศบาลเป็นประจำทุกปี เพื่อให้ประชาชนได้มีส่วนร่วมในการตรวจสอบและกำกับการบริหารจัดการองค์กรปกครองส่วนท้องถิ่น นั้น

เทศบาลตำบลป่าโมก ได้ดำเนินการจัดทำรายงานผลการปฏิบัติงานของเทศบาลตำบลป่าโมกในรอบปีงบประมาณ พ.ศ. ๒๕62 เสร็จแล้วร้อยแล้ว จึงขอส่งเอกสารดังกล่าวให้สภาเทศบาลตำบลป่าโมกทราบ รายละเอียดปรากฏตามเอกสารที่แนบมาพร้อมบันทึกนี้

จึงเรียนมาเพื่อโปรดทราบ

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล เรื่องนี้เป็นเรื่องที่ฝ่ายบริหารได้ปฏิบัติตามพระราชบัญญัติเทศบาลฯ เป็นผลการปฏิบัติงานของฝ่ายบริหารในรอบปีงบประมาณที่ผ่านมา เพื่อแจ้งให้ที่ประชุมรับทราบเท่านั้น มีสมาชิกท่านใดจะซักถามหรืออภิปรายหรือไม่ครับ เชิญครับ (ไม่มี) ถ้าไม่มีผมขอผ่านไประเบียบวาระต่อไปนะครับ

**ที่ประชุม รับทราบ**

**(รายละเอียดสิ่งที่ส่งมาด้วย รายงานผลการปฏิบัติงานในรอบปีงบประมาณ พ.ศ.2562**

**แนบท้าย)**

36

**ระเบียบวาระที่ 4 เรื่อง ญัตติ**

**4.1 เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2563**

**เพื่อไปตั้งจ่ายเป็นรายการใหม่ (กองช่าง)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอครับ

นายสมศักดิ์ ชื่นนิยม นายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ผมขออนุญาตมอบให้นางสาวกนกวรรณ ชื่นนิยม รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ข้าพเจ้าขอแถลงญัตติ เรื่อง ขออนุมัติโอนเงินงบประมาณรายจ่ายประจำปีงบประมาณ พ.ศ. 2563 เพื่อไปตั้งจ่ายเป็นรายการใหม่ ตามที่เทศบาลตำบลป่าโมก ได้จัดทำงบประมาณรายจ่ายประจำปีงบประมาณ พ.ศ.2563 เพื่อจ่ายเป็นค่าบำรุงรักษาและปรับปรุงครุภัณฑ์ เป็นจำนวนเงิน 264,300 บาท โดยตั้งงบประมาณไว้ใน แผนงานเคหะและชุมชน งานไฟฟ้าถนน หมวดค่าครุภัณฑ์ ประเภทครุภัณฑ์สำนักงาน ค่าบำรุงรักษาและปรับปรุงครุภัณฑ์ ตั้งจ่ายจากเงินอุดหนุนทั่วไป เป็นจำนวนเงิน 264,300 บาท ซึ่งเกิดการผิดพลาดในหมวดรายจ่ายงบประมาณ ทำให้ไม่สามารถเบิกจ่ายงบประมาณในการ บำรุงรักษาและปรับปรุงครุภัณฑ์อื่นได้

ทั้งนี้ เพื่อให้การเบิกจ่ายงบประมาณประเภทค่าบำรุงรักษาและปรับปรุงครุภัณฑ์ เป็นไปด้วยความถูกต้อง จึงขออนุมัติโอนเงินงบประมาณ เพื่อไปตั้งจ่ายเป็นรายการใหม่ โดยมีรายละเอียดดังนี้

**โอนลด**

**กองช่าง**

**แผนงานเคหะและชุมชน**

**งานไฟฟ้าถนน**

**หมวดค่าครุภัณฑ์**

ประเภท ค่าครุภัณฑ์สำนักงาน

- ค่าบำรุงรักษาและปรับปรุงครุภัณฑ์ งบประมาณตั้งไว้ 264,300 บาท คงเหลือ 264,300 บาท โอนลด 264,300 บาท

**รวมโอนลดเป็น 264,300 บาท (สองแสนหกหมื่นสี่พันสามร้อยบาทถ้วน)**

**โอน (ตั้งจ่ายเป็นรายการใหม่)**

**กองช่าง**

**แผนงานเคหะและชุมชน**

**งานไฟฟ้าถนน**

**หมวดค่าครุภัณฑ์**

ประเภท ค่าบำรุงรักษาและปรับปรุงครุภัณฑ์

* ค่าบำรุงรักษาและปรับปรุงครุภัณฑ์ โอนตั้งจ่ายเป็นรายการใหม่ 264,300 บาท

**รวมโอนตั้งจ่ายเป็นรายการใหม่ทั้งสิ้น 264,300 บาท**

ฉะนั้น เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 หมวด 4 ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น

จึงเรียนมาเพื่อ .../37

37

จึงเรียนมาเพื่อโปรดพิจารณาต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ เชิญครับ (ไม่มี) ถ้าไม่มีผมจะขอมติจากที่ประชุมนะครับ

สมาชิกท่านใดอนุมัติให้โอนเงินงบประมาณรายจ่ายประจำปีงบประมาณ พ.ศ.2563 เพื่อไปตั้งจ่ายเป็นรายการใหม่ของหน่วยงานกองช่าง กรุณาออกเสียงยกมือ (อนุมัติ 11 เสียง)

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้โอนเงินงบประมาณรายจ่ายประจำปีงบประมาณ พ.ศ.2563 เพื่อไปตั้งจ่ายเป็นรายการใหม่ ของหน่วยงานกองช่าง**

**4.2 เรื่อง ขออนุมัติแก้ไขเปลี่ยนแปลงคำชี้แจงประกอบงบประมาณรายจ่ายประจำปี**

**งบประมาณ พ.ศ. 2563 (สถานธนานุบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอครับ

นายสมศักดิ์ ชื่นนิยม นายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ผมขออนุญาตมอบให้นางสาวกนกวรรณ ชื่นนิยม รองนายกเทศมนตรี เป็นผู้แถลงญัตติครับ

พันเอกอำนวย ต้องประสงค์ ประธานสภาเทศบาล อนุญาตครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาเทศบาลและท่านสมาชิกผู้ทรงเกียรติ ข้าพเจ้าขอแถลงญัตติ เรื่อง ขออนุมัติแก้ไขเปลี่ยนแปลงคำชี้แจงประกอบงบประมาณรายจ่ายประจำปีงบประมาณ พ.ศ. 2563 แผนงานการพาณิชย์ งานสถานธนานุบาล หมวดงบลงทุน ประเภท ครุภัณฑ์โฆษณาและเผยแพร่ (การจัดซื้อระบบกล้องวงจรปิด) โดยขอแก้ไขเปลี่ยนแปลงชนิดของครุภัณฑ์ใหม่ ดังนี้

**ข้อความเดิม**

เพื่อจ่ายเป็นค่าจัดซื้อครุภัณฑ์โฆษณาและเผยแพร่ จำนวน 1 รายการ จำนวนเงิน 70,000 บาท ดังนี้

1.ระบบกล้องวงจรปิด จำนวน 1 ชุด ประกอบด้วย

1.เครื่องบันทึกภาพดิจิตอลแบบ 8 ช่อง จำนวน 1 เครื่อง

- เป็นเครื่องบันทึกภาพระบบดิจิตอลหรือดีกว่า รองรับการบันทึกกล้องโทรทัศน์วงจรปิดได้ไม่น้อยกว่า 8 กล้อง

- มีความละเอียดในการบันทึกภาพ (Recording Resolution) ไม่ต่ำกว่า D1 704x576 Pixel

- มีช่องต่อสัญญาณวีดีโอเข้าเป็นแบบ BNC Connector

- มีฮาร์ดดิสก์ประกอบแล้วเสร็จอยู่ในเครื่อง มีความจุอย่างน้อย 2 TB และสามารถรองรับความจุสูงสุดได้อย่างน้อย 4 TB

- มีระบบบีบอัดไฟล์แบบ H.264 หรือดีกว่า

- มีช่องเชื่อมต่อแบบ USB อย่างน้อย 2 ช่อง

- ระบบสำรองข้อมูล …/38

38

- ระบบสำรองข้อมูล (Backup Function) สามารถบันทึกลงใน USB Back up

- สนับสนุนโปรโตคอล TCP/IP และ HTTP เป็นอย่างน้อย

- มีช่องเชื่อมต่อเครือข่ายชนิด RJ-45 ตามมาตรฐาน 10/100Base T Ethenet

2. กล้องวงจรปิดแบบอนาล็อกชนิดกระบอก จำนวน 4 เครื่อง

- เป็นกล้องวงจรปิดแบบอนาล็อกชนิดกระบอก

- มีระบบการทำงานแบบ Day/Night สามารถแสดงภาพได้ดีทั้งกลางวันและกลางคืน - มีขนาดของฉากรับภาพอยู่ที่ 2MP CMOS Image Sensor หรือดีกว่า

- มีความไวแสง โดยสามารถรับปริมาณแสงต่ำสุดได้ที่ 0.01 Lux@f 1.2 หรือดีกว่า - ตัวกล้องได้มาตรฐาน IP66 หรือติดตั้งอุปกรณ์เพิ่มเติมสำหรับหุ้มกล้อง (Housing) ที่ได้มาตรฐาน IP66 หรือดีกว่า

3. จอภาพแบบ LED ขนาดไม่น้อยกว่า 21.5 นิ้ว จำนวน 1 เครื่อง

- มีขนาดไม่น้อยกว่า 21.5 นิ้ว มี Contrast Ratio ไม่น้อยกว่า 600:1

- รองรับรายละเอียดการแสดงผลไม่น้อยกว่า 1920x1080 Pixel

4. เครื่องสำรองกระแสไฟฟ้า จำนวน 1 เครื่อง

- สามารถสำรองไฟฟ้าได้ไม่น้อยกว่า 15 นาที

- มีกำลังไฟฟ้าด้านนอกไม่น้อยกว่า 800 VA (480 Watts)

ตั้งจ่ายจากรายได้ (ปรากฏในแผนงานการพาณิชย์)

**ข้อความใหม่**

เพื่อจ่ายเป็นค่าจัดซื้อครุภัณฑ์โฆษณาและเผยแพร่ จำนวน 1 รายการ จำนวนเงิน 70,000 บาท ดังนี้

1.ระบบกล้องวงจรปิด จำนวน 1 ชุด ประกอบด้วย

1.เครื่องบันทึกภาพแบบอนาล็อก แบบ 8 ช่อง จำนวน 1 เครื่อง

- เป็นเครื่องบันทึกภาพระบบอนาล็อกหรือดีกว่า รองรับการบันทึกกล้องโทรทัศน์วงจรปิดได้ไม่น้อยกว่า 8 กล้อง

- มีความละเอียดในการบันทึกภาพ (Recording Resolution) ไม่ต่ำกว่า D1 704x576 Pixel

- มีช่องต่อสัญญาณวีดีโอเข้าเป็นแบบ BNC Connector

- มีฮาร์ดดิสก์ประกอบแล้วเสร็จอยู่ในเครื่อง มีความจุอย่างน้อย 2 TB และสามารถรองรับความจุสูงสุดได้อย่างน้อย 4 TB

- มีระบบบีบอัดไฟล์แบบ H.264 หรือดีกว่า

- มีช่องเชื่อมต่อแบบ USB อย่างน้อย 2 ช่อง

- ระบบสำรองข้อมูล (Backup Function) สามารถบันทึกลงใน USB Back up

- สนับสนุนโปรโตคอล TCP/IP และ HTTP เป็นอย่างน้อย

- มีช่องเชื่อมต่อเครือข่ายชนิด RJ-45 ตามมาตรฐาน 10/100Base T Ethenet

2. กล้องวงจรปิดแบบอนาล็อกชนิดกระบอก จำนวน 4 เครื่อง

- เป็นกล้องวงจรปิดแบบอนาล็อกชนิดกระบอก

- มีระบบการทำงานแบบ Day/Night สามารถแสดงภาพได้ดีทั้งกลางวันและกลางคืน

- มีขนาดของฉาก .../39

39

- มีขนาดของฉากรับภาพอยู่ที่ 2MP CMOS Image Sensor หรือดีกว่า

- มีความไวแสง โดยสามารถรับปริมาณแสงต่ำสุดได้ที่ 0.01 Lux@f 1.2 หรือดีกว่า - ตัวกล้องได้มาตรฐาน IP66 หรือติดตั้งอุปกรณ์เพิ่มเติมสำหรับหุ้มกล้อง (Housing) ที่ได้มาตรฐาน IP66 หรือดีกว่า

3. จอภาพแบบ LED ขนาดไม่น้อยกว่า 21.5 นิ้ว จำนวน 1 เครื่อง

- มีขนาดไม่น้อยกว่า 21.5 นิ้ว มี Contrast Ratio ไม่น้อยกว่า 600:1

- รองรับความละเอียดการแสดงผลไม่น้อยกว่า 1920x1080 Pixel

4. เครื่องสำรองกระแสไฟฟ้า จำนวน 1 เครื่อง

- สามารถสำรองไฟฟ้าได้ไม่น้อยกว่า 15 นาที

- มีกำลังไฟฟ้าด้านนอกไม่น้อยกว่า 800 VA (480 Watts)

5. ค่าติดตั้งระบบกล้องโทรทัศน์วงจรปิด พร้อมอุปกรณ์ติดตั้ง จำนวน 1 ระบบ

ตั้งจ่ายจากรายได้ (ปรากฏในแผนงานการพาณิชย์)

ฉะนั้น เพื่อให้เป็นไปตามระเบียบกระทรวงมหาดไทย ว่าด้วย วิธีการงบประมาณขององค์กรปกครองส่วนท้องถิ่น พ.ศ.2541 หมวด 4 การโอนและแก้ไขเปลี่ยนแปลงงบประมาณ ข้อ 29 การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ ที่ดินและสิ่งก่อสร้างที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

จึงเรียนมาเพื่อโปรดพิจารณาต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ตามที่คณะผู้บริหารเสนอมานี้ มีสมาชิกท่านใดจะอภิปรายหรือไม่ครับ เชิญครับ (ไม่มี) ถ้าไม่มีผมจะขอเรียนถามผู้จัดการสถานธนานุบาลว่า ในรายละเอียดในข้อความเดิมกับข้อความใหม่มันแตกต่างกันตรงไหนครับ

นางสาวจีรภา สุขคำ ผู้จัดการสถานธนานุบาล กราบเรียนท่านประธานสภาเทศบาล และท่านผู้ทรงเกียรติทุกท่าน ดิฉันนางสาวจีรภา สุขคำ ผู้จัดการสถานธนานุบาล เทศบาลตำบลป่าโมก ขอเรียนชี้แจงว่า สืบเนื่องมาจากการประชุม ICT จังหวัด เมื่อวันที่ 21 พฤศจิกายน 2562 จากข้อความเดิม เครื่องบันทึกภาพระบบกล้องวงจรปิดที่เป็นแบบดิจิตอล จำนวน 8 ช่อง รวม 1 เครื่อง ประกอบกับกล้องวงจรปิดที่เป็นแบบอนาล็อก จำนวน 4 เครื่อง ท่านผู้ว่าราชการจังหวัดต้องการให้สอดคล้องตัวกล้องเดิม ท่านต้องการให้ทำเป็นเครื่องบันทึกภาพแบบอนาล็อก เพราะเรามีกล้องเดิมอยู่ 4 ตัวที่เป็นแบบอนาล็อก เราก็ต้องซื้อกล้องแบบอนาล็อก และกล้องเก่าก็ยังใช้ได้อยู่ ขอบคุณค่ะ

พันเอกอำนวย ต้องประสงค์ ประธานสภาเทศบาล ขอบคุณครับ มีสมาชิกท่านใดจะอภิปรายหรือซักถามอีกหรือไม่ครับ (ไม่มี) ถ้าไม่มีผมจะขอมติจากที่ประชุมนะครับ

สมาชิกท่านใดอนุมัติให้แก้ไขเปลี่ยนแปลงคำชี้แจงประกอบงบประมาณรายจ่ายประจำปีงบประมาณ พ.ศ. 2563 ของหน่วยงานสถานธนานุบาล กรุณาออกเสียงยกมือ (อนุมัติ 11 เสียง)

สมาชิกไม่อนุมัติ ไม่มีนะครับ

**ที่ประชุม มีมติอนุมัติให้แก้ไขเปลี่ยนแปลงคำชี้แจงประกอบงบประมาณรายจ่ายประจำปีงบประมาณ พ.ศ. 2563** **ของหน่วยงานสถานธนานุบาล**

ระเบียบวาระที่ 5 .../40

**ระเบียบวาระที่ 5 เรื่อง อื่น ๆ**

40

**5.1 เรื่อง รายงานการติดตามและประเมินผลแผนพัฒนาท้องถิ่น พ.ศ.2561 – 2565 (ตั้งแต่ 1 ตุลาคม 2561 – 30 กันยายน 2562) (สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิกผู้ทรงเกียรติ เรื่อง รายงานการติดตามและประเมินผลแผนพัฒนาท้องถิ่น พ.ศ. 2561 - 2565 (1 ตุลาคม 2561 – 30 กันยายน 2562) ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ 3) พ.ศ.2561 ข้อ 30 (5) ผู้บริหารเสนอผลการติดตามและประเมินผลแผนพัฒนาต่อสภาท้องถิ่น นั้น

เทศบาลตำบลป่าโมก โดยคณะกรรมการติดตามและประเมินผลแผนพัฒนาเทศบาลตำบลป่าโมก ได้ดำเนินการติดตามและประเมินผลแผนพัฒนาท้องถิ่น พ.ศ.2561 – 2565 (ตั้งแต่ 1 ตุลาคม 2561 – 30 กันยายน 2562) เรียบร้อยแล้ว จึงขอส่งเอกสารดังกล่าวให้สภาเทศบาลตำบลป่าโมกทราบ รายละเอียดปรากฏตามเอกสารที่แนบมาพร้อมบันทึกนี้

จึงเรียนมาเพื่อโปรดทราบ

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปราย หรือไม่ เชิญครับ ผมขออนุญาตเรียนถามท่านปลัดเทศบาลครับว่า มีการประเมินทุกปีหรือไม่ ผลการประเมินสูงหรือต่ำกว่าเดิมเป็นที่น่าพอใจหรือไม่ครับ

นายสุพล เรืองฤทธิ์ ปลัดเทศบาล/เลขานุการสภาเทศบาล ผมขออนุญาตมอบให้เจ้าหน้าที่ผู้รับ ผิดชอบเป็นผู้ตอบครับ

นางประภาพรรณ กลีบกลาง เจ้าพนักงานธุรการปฏิบัติงาน ผลการประเมินเป็นที่น่าพอใจ ซึ่งเป็นผลสรุปจากการดำเนินโครงการของเทศบาล โดยมีการเบิกจ่ายเกินครึ่งของโครงการ

พันเอกอำนวย ต้องประสงค์ ประธานสภาเทศบาล ขอบคุณครับ มีสมาชิกท่านใดจะซักถามหรืออภิปรายเพิ่มเติมอีกหรือไม่ เชิญครับท่านฉลวยฯ

นายฉลวย กระจ่างจิตร์ สมาชิกสภาเทศบาล กราบเรียนท่านประธานสภาที่เคารพและท่านสมาชิกผู้ทรงเกียรติ ผมนายฉลวย กระจ่างจิตร์ สมาชิกสภาเทศบาลเขต 1 ผมขออนุญาตติดตามโครงการต่าง ๆ ว่าได้ดำเนินการไปถึงไหนแล้ว เพื่อมิให้โครงการนั้นตกไป

1. โครงการก่อสร้างขยายโรงอาหารโรงเรียนเทศบาลวัดแจ้ง

2.โครงการก่อสร้างปรับปรุงพื้นที่ลานเอนกประสงค์พร้อมหลังคาโครงเหล็กคลุมพื้นที่ระหว่าง อาคารเรียน 2 กับอาคารเรียน 3 โรงเรียนเทศบาลวัดแสนสุข และส้วมภายในอาคารเรียนที่ผมได้นำเสนอในสภาครั้งก่อนนั้น

3. โครงการก่อสร้างขยายโรงอาหารโรงเรียนเทศบาลวัดอัมพวัน

4. โครงการก่อสร้างโรงอาหารโรงเรียนชุมชนเทศบาลวัดปาโมกข์

ทั้งหมด 4 โครงการ.../41

41

ทั้งหมด 4 โครงการไม่ทราบว่า ทางฝ่ายบริหารได้ดำเนินการไปถึงไหนแล้ว ผมอยากจะให้เร่งรัดดำเนินการ มิใช่ปล่อยไว้จนไม่ได้ทำ แล้วก็มาโอนงบประมาณไปในปีถัดไป ช่วยเร่งดำเนินการเพื่อการพัฒนา หากปล่อยไว้ความเจริญก็จะล่าช้าครับ

นายสุพล เรืองฤทธิ์ ปลัดเทศบาล/เลขานุการสภาเทศบาล ผมขอให้ผู้อำนวยการกองการศึกษาและกองช่างเป็นผู้ตอบครับ

พันเอกอำนวย ต้องประสงค์ ประธานสภาเทศบาล อนุญาตครับ

นางสาวสุวรรณา วัชรอาภาไพบูลย์ ผู้อำนวยการกองการศึกษา เรียนท่านประธานสภาที่เคารพและท่านสมาชิกผู้ทรงเกียรติ ดิฉันนางสาวสุวรรณา วัชรอาภาไพบูลย์ ผู้อำนวยการกองการศึกษา เทศบาลตำบลป่าโมก ในส่วนของการขยายโรงอาหารเทศบาลได้มีการขออนุมัติปรับดำเนินการในปี 2563 ซึ่งที่ผ่านมาได้มีการขยายระยะเวลาในการดำเนินงานแล้ว พบว่า แบบแปลนและโครงสร้างในการเขียนแบบแปลนยังไม่ผ่านการรับรองจากทางวิศวกร เพราะฉะนั้นจึงต้องขยายเวลาการดำเนินการออกไป ขอบคุณค่ะ

นายสุพล เรืองฤทธิ์ ปลัดเทศบาล/เลขานุการสภาเทศบาล ผมขอตอบแทนทางกองการศึกษาและกองช่างในเรื่องการทำงานของกองช่าง การเขียนแบบประมาณการมันเสร็จแล้ว รอพิมพ์ออกมา สั่งไปตั้งแต่เดือนมกราคม จนมาถึงไตรมาส 2 และ 3 แล้ว เรื่องยังไม่ไปถึงไหนเลย มันค่อนข้างจะช้า ติดตามแล้วอะไรแล้ว ทางโรงเรียนเขาก็เดือดร้อน เด็กต้องมารอนั่งกินข้าว มันติดขัดตรงไหน ต้องขอโทษทางโรงเรียนด้วย ก็จะพยายามเร่งให้ ปีหน้าคงได้เข้าดำเนินการ ต้องขออภัยท่านสมาชิกด้วยครับ

นายฉลวย กระจ่างจิตร์ สมาชิกสภาเทศบาล กราบเรียนท่านประธานสภาที่เคารพและท่านสมาชิกผู้ทรงเกียรติ ผมในนามของสมาชิก ผมก็อยากให้มีการพัฒนาขึ้น ผมเห็นแล้วในแต่ละปีก็จะโอนงบประมาณ เมื่อโครงการผ่านที่ประชุมแล้วก็อยากให้เร่งดำเนินการครับ

พันเอกอำนวย ต้องประสงค์ ประธานสภาเทศบาล ผมต้องการให้คณะกรรมการติดตามและประเมิน ผลแผนพัฒนาท้องถิ่นช่วยเร่งรัดด้วยนะครับ

**ที่ประชุม รับทราบ**

**5.2 เรื่อง รายงานผลการจัดบริการสาธารณะตามเกณฑ์ชี้วัดและค่าเป้าหมายขั้นต่ำมาตรฐาน**

**การจัดบริการสาธารณะของเทศบาล (สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิกผู้ทรงเกียรติ เรื่อง รายงานผลการจัดบริการสาธารณะตามเกณฑ์ชี้วัดและค่าเป้าหมายขั้นต่ำมาตรฐานการจัดบริการสาธารณะของเทศบาล ตามที่คณะกรรมการกระจายอำนาจให้องค์กรปกครองส่วนท้องถิ่น (ก.ก.ถ.) ได้มีมติเห็นชอบกรอบแนวทางการประเมินมาตรฐานการจัดบริการสาธารณะขององค์กรปกครองส่วนท้องถิ่น (อปท.) ระยะ 3 ปี (พ.ศ.2561 - พ.ศ.2563) และให้สำนักงานคณะกรรมการกระจายอำนาจให้แก่องค์กรปกครองส่วนท้องถิ่น (สำนักงาน ก.ก.ถ.) นำเกณฑ์ชี้วัดและค่าเป้าหมายขั้นต่ำมาตรฐานจัดบริการสาธารณะของ อปท. ไปใช้ในการประเมิน อปท. โดยให้เทศบาลฯ ดำเนินการตามขั้นตอนและวิธีการประเมินตนเอง นั้น

บัดนี้ เทศบาล.../42

42

บัดนี้ เทศบาลตำบลป่าโมก ได้ดำเนินการสำรวจและกรอกข้อมูลการจัดบริการสาธารณะ ตามเกณฑ์ชี้วัดและค่าเป้าหมายขั้นต่ำมาตรฐานการจัดบริการสาธารณะของเทศบาลตำบลป่าโมกผ่านระบบออนไลน์ทางระบบออนไลน์ที่ [www.odloc.go.th](http://www.odloc.go.th) ตามวิธีที่กำหนดแล้ว จึงขอนำข้อมูลที่ได้รับจากการประเมินตนเองรายงานให้ที่ประชุมสภาเทศบาลทราบ รายละเอียดปรากฏตามสิ่งที่ส่งมาพร้อมหนังสือนี้

จึงเรียนมาเพื่อโปรดทราบ

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปราย หรือไม่ เชิญครับ (ไม่มี)

**ที่ประชุม รับทราบ**

**5.3 เรื่อง รายงานแผนดำเนินงานประจำปีงบประมาณ พ.ศ.2563 (สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิกผู้ทรงเกียรติ เรื่อง รายงานแผนดำเนินงานประจำปีงบประมาณ พ.ศ. 2563 ด้วยเทศบาลตำบลป่าโมก ได้ดำเนินการจัดทำแผนดำเนินงานประจำปีงบประมาณ พ.ศ. 2563 เพื่อให้การดำเนินการเป็นไปตามขั้นตอนของระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561 หมวด 5 การนำแผนพัฒนาไปปฏิบัติ ข้อ 26 การจัดทำแผนดำเนินงานให้ดำเนินการตามระเบียบฯ และข้อ 27 แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี นั้น

เทศบาลตำบลป่าโมก จึงนำแผนดำเนินงานประจำปีงบประมาณ พ.ศ. 2563 ดังกล่าวแจ้งให้สภาเทศบาลตำบลป่าโมกทราบ รายละเอียดปรากฏตามเอกสารที่แนบมาพร้อมบันทึกนี้

จึงเรียนมาเพื่อโปรดทราบ

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปราย หรือไม่ เชิญครับ (ไม่มี)

**ที่ประชุม รับทราบ**

**5.4 เรื่อง การรับมอบรายการครุภัณฑ์และอุปกรณ์ในการป้องกันน้ำท่วมพื้นที่ชุมชนป่าโมก**

**(สำนักปลัดเทศบาล)**

พันเอกอำนวย.../43

43

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิก ผู้ทรงเกียรติ เรื่อง การรับมอบรายการครุภัณฑ์และอุปกรณ์ในการป้องกันน้ำท่วมพื้นที่ชุมชนป่าโมกตามที่กรมโยธาธิการและผังเมือง ได้ดำเนินการก่อสร้างระบบป้องกันน้ำท่วมพื้นที่ชุมชนป่าโมก อำเภอ ป่าโมก จังหวัดอ่างทอง ค่าก่อสร้าง 269,300,000 บาท (สองร้อยหกสิบเก้าล้านสามแสนบาทถ้วน) เริ่มทำการก่อสร้างตั้งแต่วันที่ 29 มีนาคม 2560 สิ้นสุดสัญญาวันที่ 14 กันยายน 2562 รวมระยะเวลาก่อสร้าง 900 วัน นั้น

บัดนี้ งานก่อสร้างดังกล่าวได้ดำเนินการแล้วเสร็จตามรูปแบบและรายการ ซึ่งคณะกรรมการ ได้ตรวจรับงานครั้งสุดท้ายเมื่อวันที่ 18 กันยายน 2562 หน่วยงานควบคุมโครงการก่อสร้างระบบป้องกันน้ำท่วมพื้นที่ชุมชนป่าโมก จังหวัดอ่างทอง จึงได้ส่งมอบรายการครุภัณฑ์และอุปกรณ์ให้กับเทศบาลตำบลป่าโมก เพื่อนำไปบริหารจัดการป้องกันน้ำท่วมพื้นที่ชุมชนป่าโมก เมื่อวันที่ 17 – 18 ตุลาคม 2562 ซึ่งครุภัณฑ์และอุปกรณ์ได้เก็บรักษาไว้ ณ สถานีดับเพลิงเทศบาลตำบลป่าโมก รายละเอียดปรากฏตามสิ่งที่ส่งมาพร้อมนี้

ทั้งนี้ เพื่อปฏิบัติให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 “กรณีที่มีผู้อุทิศพัสดุให้เป็นกรรมสิทธิ์แก่องค์กรปกครองส่วนท้องถิ่นหรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพัน องค์กรปกครองส่วนท้องถิ่นจะรับเอาพัสดุหรือสิทธินั้น ๆ ได้ต่อเมื่อได้รับความเห็นชอบจากสภาท้องถิ่น และเป็นไปตามระเบียบอื่นที่เกี่ยวข้อง แต่อย่างไรก็ดีหลังจากที่ได้รับพัสดุแล้ว จะต้องดำเนินการตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 หมวด 9 “การบริหารพัสดุ” ต่อไป”

จึงเรียนมาเพื่อโปรดนำเสนอสภาเทศบาลตำบลป่าโมกพิจารณาเห็นชอบในการรับครุภัณฑ์และอุปกรณ์ดังกล่าว ต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปราย หรือไม่ เชิญครับ ผมขออนุญาตเรียนถามท่านปลัดเทศบาลว่า วัสดุอุปกรณ์ที่รับมอบมานี้มีอาคารหรือโรงเรือนเก็บวัสดุอุปกรณ์แล้วหรือไม่ครับ

นายสุพล เรืองฤทธิ์ ปลัดเทศบาล/เลขานุการสภาเทศบาล กราบเรียนท่านประธานและท่านสมาชิก ขอให้หัวหน้าป้องกันเป็นผู้ตอบครับ

พันเอกอำนวย ต้องประสงค์ ประธานสภาเทศบาล อนุญาตครับ

นายอุปถัมภ์ เข็มทอง หัวหน้างานป้องกันและบรรเทาสาธารณภัย วัสดุอุปกรณ์เก็บไว้ในอาคารของงานป้องกันฯ พร้อมทำบัญชีคุมวัสดุอุปกรณ์เรียบร้อยครับ

นายสุพล .../๔๔

๔๔

นายสุพล เรืองฤทธิ์ ปลัดเทศบาล/เลขานุการสภาเทศบาล ขออนุญาตเพิ่มเติมครับ ตามระเบียบการจัดซื้อจัดจ้าง พ.ศ.๒๕๖๐ ทางพัสดุกองคลังก็จะไปลงทะเบียนคุมเพื่อให้เป็นทรัพย์สินของเทศบาล หากกรณีเรานำมาใช้โดยเฉพาะเครื่องซึ่งต้องใช้น้ำมัน จะได้สามารถเบิกจ่ายน้ำมันได้ หากชำรุดเสียหายหรือใช้ไม่ได้เราสามารถที่จะซ่อมแซมได้ ตอนนี้เก็บเรียบร้อยแล้วอยู่ที่งานป้องกันฯ มีพิธีมอบที่งานป้องกัน จำนวน ๒ เครื่อง ต่อไปนี้เราจะมีเครื่องที่จะสามารถไปสูบน้ำช่วยภัยแล้งได้อีกครับ และจังหวัดได้มีการสำรวจแหล่งน้ำเพื่อที่จะรองรับภัยแล้งในช่วงฤดูแล้งด้วย

พันเอกอำนวย ต้องประสงค์ ประธานสภาเทศบาล ขอบคุณครับ มีสมาชิกท่านใดจะซักถามหรืออภิปรายเพิ่มเติมอีกหรือไม่ครับ (ไม่มี) ถ้าไม่มี ผมจะขอถามที่ประชุมเลยนะครับ

สมาชิกท่านใดเห็นชอบในการรับมอบรายการครุภัณฑ์ดังกล่าว กรุณายกมือครับ (เห็นชอบ ๑๑ เสียง)

สมาชิกไม่เห็นชอบ ไม่มีนะครับ

**ที่ประชุม มีมติเห็นชอบในการรับมอบรายการครุภัณฑ์และอุปกรณ์ในการป้องกันน้ำท่วมพื้นที่ชุมชนป่าโมก**

**5.5 เรื่อง การรับมอบเลื่อยโซ่ยนต์จากองค์การบริหารส่วนจังหวัดอ่างทอง (สำนักปลัด เทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิก ผู้ทรงเกียรติ เรื่อง การรับมอบเลื่อยโซ่ยนต์จากองค์การบริหารส่วนจังหวัดอ่างทอง ด้วยองค์การบริหาร ส่วนจังหวัดอ่างทอง แจ้งว่า สำนักงานศุลกากรท่าเรือกรุงเทพ ได้มอบเลื่อยโซ่ยนต์ให้องค์การบริหารส่วนจังหวัดอ่างทอง เพื่อใช้ในการดำเนินการบริการสาธารณะแก่ประชาชนในพื้นที่จังหวัดอ่างทอง โดยองค์การบริหารส่วนจังหวัดอ่างทองได้สำรวจความต้องการเลื่อยโซ่ยนต์กับหน่วยงานท้องถิ่นในพื้นที่จังหวัดอ่างทอง ซึ่งเทศบาลตำบลป่าโมกได้แจ้งความประสงค์ขอรับมอบเลื่อยโซ่ยนต์จากองค์การบริหารส่วนจังหวัดอ่างทอง เพื่อใช้ดำเนินการบริการสาธารณะแก่ประชาชนในพื้นที่เทศบาลตำบลป่าโมก

บัดนี้ องค์การบริหารส่วนจังหวัดอ่างทองได้มอบเลื่อยโซ่ยนต์ จำนวน 2 เครื่อง ให้กับเทศบาลตำบลป่าโมกแล้ว เมื่อวันที่ 4 ตุลาคม 2562 ณ หอประชุมองค์การบริหารส่วนจังหวัดอ่างทอง รายละเอียดปรากฏตามสิ่งที่ส่งมาพร้อมนี้

ทั้งนี้ เพื่อปฏิบัติให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 “กรณีที่มีผู้อุทิศพัสดุให้เป็นกรรมสิทธิ์แก่องค์กรปกครองส่วนท้องถิ่นหรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพัน องค์กรปกครองส่วนท้องถิ่นจะรับเอาพัสดุหรือสิทธินั้น ๆ ได้ต่อเมื่อได้รับความเห็นชอบจากสภาท้องถิ่น และเป็นไปตามระเบียบอื่นที่เกี่ยวข้อง แต่อย่างไรก็ดีหลังจากที่ได้รับพัสดุแล้ว จะต้องดำเนินการตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 หมวด 9 “การบริหารพัสดุ” ต่อไป”

จึงเรียนมาเพื่อโปรดนำเสนอสภาเทศบาลตำบลป่าโมกพิจารณาเห็นชอบในการรับมอบเลื่อยโซ่ยนต์ดังกล่าวต่อไป

ขอแสดงความ.../๔๕

๔๕

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปราย หรือไม่ เชิญครับ

นางสาวชนากานต์ แป้งนวล สมาชิกสภาเทศบาล กราบเรียนท่านประธานสภาที่เคารพ ดิฉันนางสาวชนากานต์ แป้งนวล สมาชิกสภาเทศบาลตำบลป่าโมก ตามที่เราได้รับมอบเลื่อยโซ่ยนต์มา ขอถามว่าใช้งานได้แล้วหรือยังค่ะ ถ้าใช้ได้แล้ว ใช้ได้ทุกชุมชนใช่ไหม ชุมชนย่อยที่ ๑๐ แจ้งให้ไปตัดต้นไม้ที่กองช่าง หลายครั้งแล้ว ต้นไม้มันใหญ่กลัวจะล้มทับรั้วบ้าน ก็ขอฝากทางผู้อำนวยการกองช่างด้วย

นายสุพล เรืองฤทธิ์ ปลัดเทศบาล/เลขานุการสภาเทศบาล ขออนุญาตที่ประชุมครับ ที่งานป้องกันได้มีการตัดต้นไม้ เราให้เขาตัดและให้ไม้เขาด้วย เขาตัดให้ครับ ลองติดต่อดูครับ ของเราเป็นเลื่อยเล็กไม่สามารถจะตัดต้นไม้ใหญ่ได้ แต่มีคนที่เขาตัดไม้เพื่อไปขาย เขาตัดให้ลองประสานกับงานป้องกันฯ เขามีวิธีตัดโดยที่ทรัพย์สินไม่เสียหายครับ

พันเอกอำนวย ต้องประสงค์ ประธานสภาเทศบาล ขออนุญาตถามครับ เลื่อยโซ่ยนต์อันนี้ประมาณกี่แรงครับ

นายสุพล เรืองฤทธิ์ ปลัดเทศบาล/เลขานุการสภาเทศบาล ขนาดเลื่อยโซ่ยนต์ประมาณ ๑๑ นิ้ว อันไม่ใหญ่ ใช้ตัดแต่งกิ่งไม้ เครื่องประมาณ ๓๕ แรงครับ

พันเอกอำนวย ต้องประสงค์ ประธานสภาเทศบาล ขอขอบคุณครับ มีสมาชิกท่านใดจะซักถามหรืออภิปรายเพิ่มเติมอีกหรือไม่ครับ (ไม่มี) ถ้าไม่มี ผมจะขอถามที่ประชุมเลยนะครับ

สมาชิกท่านใดเห็นชอบในการรับมอบเลื่อยโซ่ยนต์ดังกล่าว กรุณายกมือครับ (เห็นชอบ ๑๑ เสียง)

สมาชิกไม่เห็นชอบ ไม่มีนะครับ

**ที่ประชุม มีมติเห็นชอบในการรับมอบเลื่อยโซ่ยนต์จากองค์การบริหารส่วนจังหวัดอ่างทอง**

**5.6 เรื่อง การรับมอบเครื่องกระจายเสียงทางไกลอัตโนมัติแบบไร้สายตาม “โครงการไทยนิยม ยั่งยืน”(สำนักปลัดเทศบาล)**

พันเอกอำนวย ต้องประสงค์ ประธานสภาเทศบาล ขอเชิญคณะผู้บริหารเสนอรายงานเพื่อที่ประชุมรับทราบครับ

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ท่านสมาชิกผู้ทรงเกียรติ ผมขออนุญาตมอบให้ นางสาวกนกวรรณ ชื่นนิยม รองนายกเทศมนตรี เป็นผู้เสนอรายงานครับ

พันเอกอำนวย ต้องประสงค์ ประธานสภาเทศบาล อนุญาต เชิญครับ

นางสาวกนกวรรณ ชื่นนิยม รองนายกเทศมนตรี กราบเรียนท่านประธานสภาฯ และท่านสมาชิก ผู้ทรงเกียรติ เรื่องการรับมอบเครื่องกระจายเสียงทางไกลอัตโนมัติแบบไร้สายตาม “โครงการไทยนิยม ยั่งยืน” ตามที่โครงการไทยนิยม ยั่งยืน เป็นสิ่งที่ต่อยอดมาจากแนวคิด “โครงการประชารัฐ” ในการแก้ไขปัญหาและพัฒนาความเป็นอยู่ของประชาชนอย่างยั่งยืนในทุกๆ ด้าน ทั้งด้านเศรษฐกิจ สังคม รวมถึงความมั่นคง โดยการจัดสรรงบประมาณลงไปในพื้นที่อย่างเท่าเทียม ตามความต้องการของประชาชน เพื่อลดปัญหาความเหลื่อมล้ำในประเทศ พร้อมกับให้ประชาชนตระหนักถึงบทบาทหน้าที่ในการมีส่วนร่วมพัฒนา

ประเทศและ .../๔๖

๔๖

ประเทศและการปกครองในระบอบประชาธิปไตย ซึ่งชุมชนย่อยที่ 6 บ้านเอกหลาด ฝั่งตะวันตก ได้จัดตั้งกลุ่มคณะทำงานขึ้นมาใหม่ในชื่อ “คณะกรรมการขับเคลื่อนการพัฒนาประเทศตาม “โครงการไทยนิยม ยั่งยืน” และได้ประชุมประชาคมชุมชนเพื่อคัดเลือกโครงการพัฒนาคุณภาพชีวิตเพื่อขับเคลื่อนเศรษฐกิจฐานรากในพื้นที่ตาม “โครงการ ไทยนิยม ยั่งยืน” เมื่อวันที่ 6 เมษายน 2561 โดยมีมติคัดเลือกโครงการปรับปรุงซ่อมแซมระบบเสียงไร้สายในชุมชน โดยติดตั้งภาคส่งพ่วงไว้ที่เทศบาล ตำบลป่าโมก และติดตั้งภาครับไว้จำนวน 2 จุด คือ ตรงข้ามหน้าร้านบุญประดับเครื่องเขียน และในซอย

บ้านนางสมปอง เหมวิลัย ซึ่งการติดตั้งเครื่องกระจายแบบไร้สายจะมีค่าใช้ไฟฟ้าเป็นประจำทุกเดือน ทำให้ประธานชุมชนต้องรับผิดชอบค่าใช้จ่ายดังกล่าวทุกเดือน

ดังนั้น เพื่อเป็นการแก้ไขปัญหาดังกล่าว ชุมชนย่อยที่ 6 บ้านเอกหลาดตะวันตก จึงขอส่งมอบเครื่องกระจายเสียงทางไกลอัตโนมัติแบบไร้สายให้กับเทศบาลตำบลป่าโมกเพื่อไว้เป็นทรัพย์สินของเทศบาลต่อไป รายละเอียดปรากฏตามสิ่งที่ส่งมาพร้อมนี้

ทั้งนี้ เพื่อปฏิบัติให้เป็นไปตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 “กรณีที่มีผู้อุทิศพัสดุให้เป็นกรรมสิทธิ์แก่องค์กรปกครองส่วนท้องถิ่นหรือให้สิทธิอันเกี่ยวกับพัสดุหรือมอบให้เป็นผู้ดูแลพัสดุนั้น ถ้าการกระทำดังกล่าวมีเงื่อนไขหรือมีภาระติดพัน องค์กรปกครองส่วนท้องถิ่นจะรับเอาพัสดุหรือสิทธินั้น ๆ ได้ต่อเมื่อได้รับความเห็นชอบจากสภาท้องถิ่น และเป็นไปตามระเบียบอื่นที่เกี่ยวข้อง แต่อย่างไรก็ดีหลังจากที่ได้รับพัสดุแล้ว จะต้องดำเนินการตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 หมวด 9 “การบริหารพัสดุ” ต่อไป”

จึงเรียนมาเพื่อโปรดนำเสนอสภาเทศบาลตำบลป่าโมกพิจารณาเห็นชอบในการรับมอบเครื่องกระจายเสียงทางไกล อัตโนมัติแบบไร้สายดังกล่าวต่อไป

ขอแสดงความนับถือ

สมศักดิ์ ชื่นนิยม

(นายสมศักดิ์ ชื่นนิยม)

นายกเทศมนตรีตำบลป่าโมก

พันเอกอำนวย ต้องประสงค์ ประธานสภาเทศบาล ขอบคุณครับ ตามที่คณะผู้บริหารเสนอมานี้ มีสมาชิกท่านใดจะซักถามหรืออภิปราย หรือไม่ เชิญครับ

นายบำรุง แย้มนิยม สมาชิกสภาเทศบาล เรียนท่านประธานสภาที่เคารพ ผมนายบำรุง แย้มนิยม สมาชิกสภาเทศบาล เขต ๑ ในการรับมอบสิ่งของในวันนี้ก็หลายรายการ จริง ๆ เรารับมอบแค่เอกสาร สภาเห็นแค่ตัวเอกสาร กรณีมีการรับมอบสิ่งของ ขอให้เชิญตัวแทนสภาเราเข้าไปรับมอบสิ่งของด้วยเพื่อให้เห็นภาพจริงๆ ในโอกาสข้างหน้านะครับ

พันเอกอำนวย ต้องประสงค์ ประธานสภาเทศบาล เรียนถามท่านปลัดเรื่องเครื่องกระจายเสียงทางไกลอัตโนมัติแบบไร้สายได้รับมาเมื่อไหร่พอทราบไหมครับ

นายสุพล เรืองฤทธิ์ ปลัดเทศบาล/เลขานุการสภาเทศบาล ขอให้เจ้าหน้าที่ประชาสัมพันธ์เป็นผู้ตอบครับ

นางวัชรี จารุตันติกร เจ้าพนักงานส่งเสริมการท่องเที่ยวชำนาญงาน กราบเรียนท่านประธานสภาที่เคารพ และท่านสมาชิกผู้ทรงเกียรติ เครื่องกระจายเสียงแบบไร้สายเป็นของโครงการ ไทยนิยม ยั่งยืน ตั้งแต่ปี 2561 เป็นของชุมชนย่อยที่ 6 บ้านเอกหลาดฝั่งตะวันตก จะมีค่าใช้จ่ายด้านกระแสไฟฟ้าเป็นประจำทุกเดือน ทำให้ประธานชุมชนต้องรับผิดชอบค่าใช้จ่ายดังกล่าวทุกเดือน จึงส่งมอบให้เป็นทรัพย์สินของเทศบาลในเดือนนี้ก่อนเรื่องที่จะเข้าสภา เทศบาลจะได้เบิกจ่ายค่ากระแสไฟฟ้าได้

นายบำรุง .../47

47

นายบำรุง แย้มนิยม สมาชิกสภาเทศบาล อย่างภาครับโดยทั่วไปส่วนมากจะมีจอโซล่าเซลล์ติดอยู่ ทำไมจะต้องเสียค่าไฟ

นายสุพล เรืองฤทธิ์ ปลัดเทศบาล/เลขานุการสภาเทศบาล อันนี้เป็นของโครงการไทยนิยม ยั่งยืน เป็นระบบที่ใช้ต่อกับหม้อไฟ เขาติดตั้งให้เสร็จมีหม้อไฟให้ แต่ไม่มีค่าไฟฟ้า แรก ๆ ปีสองปีก็พอจะจ่ายได้ นาน ๆ ไปจะให้ประธานชุมชนมาจ่ายมันก็ไม่ไหว มันเป็นโครงการประกวดตามโครงการ ไทยนิยม ยั่งยืน ซึ่งชุมชนไม่ได้ใช้ เทศบาลเป็นผู้ใช้ประกาศข่าวเสียงตามสายทุกวัน ซึ่งเชื่อมต่อกับระบบของเทศบาลเพื่อประกาศข่าวทุกวันให้ประชาชนในชุมชนย่อยที่ 6 ได้รับทราบข้อมูลข่าวสารของเทศบาล

พันเอกอำนวย ต้องประสงค์ ประธานสภาเทศบาล ชุมชนเขามีความต้องการเสนอไปใช่ไหมครับ ทำไมเทศบาลเราไม่รับเองตั้งแต่แรก

นายสุพล เรืองฤทธิ์ ปลัดเทศบาล/เลขานุการสภาเทศบาล ขออนุญาตเพิ่มเติม เป็นโครงการไทยนิยมยั่งยืนของรัฐบาลผ่านมาทางอำเภอ อำเภอก็จะมาทำประชาคมตามชุมชนย่อยต่าง ๆ เพื่อให้ชุมชนเสนอโครงการเข้าไป ซึ่งหลาย ๆ ชุมชนขอให้ติดตั้งสียงตามสาย ก็ได้รับอนุมัติมาจากรัฐบาล ก็ดำเนินการจัดซื้อจัดจ้างติดตั้งเรียบร้อย ใช้มาสองปีแล้ว มันมีปัญหาในเรื่องของค่าใช้จ่ายด้านกระแสไฟฟ้าเดือนละ 55 บาทต่อจุด ตอนนี้เศรษฐกิจไม่ค่อยดีจะให้ประธานชุมชนต้องรับผิดชอบในเรื่องค่าไฟฟ้าก็ไม่ไหว และอันนี้เทศบาลเป็นผู้ใช้ ชุมชนไม่ได้ใช้ด้วย

พันเอกอำนวย ต้องประสงค์ ประธานสภาเทศบาล กระจายเสียงถึงชุมชนอื่น ๆ ด้วยไหมครับ หรือใช้เฉพาะ 2 ชุมชนนี้

นายมนู สังข์ศิริ รองประธานสภาเทศบาล ตั้งแต่แรกเลยโครงการไทยนิยม ยั่งยืน ชุมชนย่อยที่ 5 และ 6 ไม่ได้ขอตัวนี้ ขอตัวอื่นก็ไม่ได้ ผมกลัวจะสูญเลยขอเสียงไร้สายแล้วมาพ่วงกับเทศบาล ทีแรกว่าจะออกเอง ไปๆ มาๆ เงินไม่มี ผู้รับเหมาออกให้สองปี เสียงตามสายต้องมีแม่ข่ายเลยต้องพ่วงเทศบาล ส่วนของชุมชนมีหอกระจายข่าวอีกทีหนึ่ง อันนี้ผมเป็นผู้จ่ายเงินเอง

นายสุพล เรืองฤทธิ์ ปลัดเทศบาล/เลขานุการสภาเทศบาล ชุมชนอื่นก็มีเสียงตามสาย แต่ชุมชนรับผิดชอบเอง หากมีข่าวสารทางประชาสัมพันธ์ก็จะแจ้งไปยังชุมชนช่วยประกาศครับ

พันเอกอำนวย ต้องประสงค์ ประธานสภาเทศบาล ผมขออนุญาตท่านกล้าณรงค์ เชื้อบุญมี จะให้ความเห็นอะไรเกี่ยวกับเรื่องนี้บ้างไหมครับ

นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาที่เคารพ และท่านสมาชิกผู้ทรงเกียรติ ผมเพิ่งเห็นญัตติตอนที่เจ้าหน้าที่นำมาให้ กรณีอย่างนี้เข้าใจว่าทางชุมชนรับภาระค่าไฟฟ้าไม่ได้ก็ผลักภาระตรงนี้ให้เป็นทรัพย์สินของเทศบาล เพื่อเทศบาลจะได้เบิกค่าไฟฟ้าได้ เพราะสิ่งต่าง ๆเหล่านี้เป็นสิ่งที่เกิดขึ้นจากการทำประชาคมของชุมชนต่างๆ ตามนโยบายของรัฐบาลที่ให้ชุมชนแต่ละชุมชน ต้องการสิ่งใด บางชุมชนต้องการซื้อรถไถนา บางชุมชนต้องการเครื่องสูบน้ำ กรณีอย่างนี้เป็นต้น บังเอิญกรณีนี้ชุมชนต้องการเครื่องกระจายเสียงไร้สาย ครั้งแรกอาจรับภาระค่าไฟฟ้าได้ แต่ต่อมารับไม่ไหว จึงมอบให้เทศบาลเพื่อเทศบาลจะได้รับภาระค่าไฟฟ้าต่อไป เทศบาลจะได้ใช้งานกระจายเสียงให้กับชุมชนอยู่แล้วก็เห็นควรรับไว้ครับ

พันเอกอำนวย ต้องประสงค์ ประธานสภาเทศบาล ขอบคุณครับ มีสมาชิกท่านใดจะซักถามหรืออภิปรายเพิ่มเติมอีกหรือไม่ครับ (ไม่มี) ถ้าไม่มี ผมจะขอถามที่ประชุมเลยนะครับ

สมาชิกท่านใดเห็นชอบในการรับมอบเครื่องกระจายเสียงทางไกลอัตโนมัติดังกล่าว กรุณายกมือครับ (เห็นชอบ 11 เสียง)

สมาชิกไม่เห็นชอบไม่มีนะครับ

ที่ประชุม .../48

48

**ที่ประชุม มีมติเห็นชอบในการรับมอบเครื่องกระจายเสียงทางไกลอัตโนมัติแบบไร้สายตาม “โครงการไทยนิยม ยั่งยืน”**

**5.7 เรื่อง ตอบข้อซักถามของสมาชิกในการประชุมครั้งที่แล้ว**

พันเอกอำนวย ต้องประสงค์ ประธานสภาเทศบาล ในการประชุมสภาเทศบาล สมัยวิสามัญ สมัยที่ 1 ประจำปี 2562 เมื่อวันที่ 26 กันยายน 2562 ท่านฉลวย กระจ่างจิตร์ สมาชิกสภาเทศบาล ได้เสนอแนะให้ฝ่ายบริหารรับไปดำเนินการ ดังนี้

**เรื่องแรก** ขอให้เปลี่ยนหลอดไฟฟ้าจากการใช้หลอดฟลูออเรสเซนต์ กับสปอร์ตไลท์ เป็นใช้หลอด LED เพื่อเป็นการประหยัดค่ากระแสไฟฟ้า ทั้งในสำนักงาน โรงเรียน สถานีอนามัย โรงรับจำนำ และไฟฟ้าทางสาธารณะ

**เรื่องที่สอง** ขอให้เทศบาลดำเนินการตรวจสอบแนวลำรางหรือคลองที่คู่ขนานไปกับถนนทางสาธารณะ แยกศาลาเขียวเข้าในหมู่บ้านตำบลสายทอง ซึ่งมีบริษัทหนึ่งได้ทำการถมดินทับคลองตลอดแนวและล้อมรั้วด้วย

**เรื่องที่สาม** ขอให้เทศบาลดำเนินการซ่อมแซมรั้วประตูของสถานีอนามัยวัดแจ้ง

**เรื่องสุดท้าย** ขอให้เทศบาลดำเนินการแก้ไขถนนทางเข้าบ้านมั่นคงที่ยังมีบ่อน้ำ และน้ำท่วมขังเป็นบางจุดด้วย

ซึ่งเรื่องนี้ท่านกล้าณรงค์ เชื้อบุญมี รองนายกเทศมนตรี ได้สั่งการในที่ประชุมขอให้หน่วยที่เกี่ยวข้องได้ไปดำเนินการด้วยแล้ว ทางฝ่ายบริหารจะให้หน่วยใดชี้แจงเพิ่มเติมเรื่องที่ดำเนินการไปแล้วหรือไม่

นายกล้าณรงค์ เชื้อบุญมี รองนายกเทศมนตรี กราบเรียนท่านประธานสภาที่เคารพ กรณีเปลี่ยนหลอดไฟ LED นั้น ทางเทศบาลจะได้ทยอยเปลี่ยน หากจะเปลี่ยนทั้งหมดเลยที่เดียวก็จะเป็นค่าใช้จ่ายจำนวนมาก อันใดชำรุดเราก็จะเปลี่ยนเป็นหลอด LED ไปเรื่อย ๆ ในทุกๆ จุดที่เป็นหลอดไฟฟ้าสาธารณะ

กรณีเรื่องที่สอง ทางกองช่างได้เข้าไปติดต่อประสานงานกับทางบริษัทแล้ว ปรากฏว่า มีการถมดิน เดิมที่เป็นคลอง ตอนนี้เป็นทางแล้ว และมีดินที่ไหลเข้ามาในพื้นที่ถนนอยู่บ้าง ทางบริษัทก็รับจะไปแก้ไขและจะรื้อรั้วบริเวณที่กีดขวางออก

กรณีเรื่องที่สาม ประตูของศูนย์บริการสาธารณะสุข ที่มีความชำรุดอยู่นั้น กรณีอย่างนี้ถ้าเกิดความเสียหายกับทรัพย์สินของทางเทศบาล ผู้ที่รับผิดชอบดูแลที่เป็นเจ้าหน้าที่ที่อยู่ ณ ส่วนนั้น ไม่ต้องทำความเดือดร้อนให้กับท่านสมาชิกจะต้องแจ้งในที่ประชุมนี้ก็ได้ ทางเจ้าหน้าที่ก็ควรจะรีบรายงานและทำการแก้ไขได้ทันที แต่กรณีรั้วและประตูที่ชำรุดนั้นยังอยู่ในห้วงเวลาของการประกันตามสัญญา ซึ่งเทศบาลได้มีหนังสือแจ้งไปก่อนหน้านั้นแล้ว แต่บริษัทยังไม่ได้เข้ามาแก้ไข ซึ่งก็ได้เร่งรัดก็คงจะได้ดำเนินการเพราะใกล้จะหมดระยะเวลาของการประกัน ถ้าหากว่าไม่มีการซ่อมแซมแก้ไขเราก็ต้องยึดเงินประกัน หากมีการซ่อมแซมเราก็จะหักจากเงินประกันที่เรายึดไว้ตามระเบียบพัสดุต่อไปครับ

ส่วนกรณีเรื่องถนนในโครงการบ้านมั่นคง มีบ่อน้ำและน้ำท่วมขังเป็นบางจุดนั้น ในช่วงที่เกิดนั้นเป็นช่วงที่มีฝนตก ทางกองช่างได้เข้าไปสำรวจแล้ว ปรากฏว่าก็มีอยู่บ้างที่มีน้ำขังและถนนตรงนั้นก็ไม่ใช่ถนนสาธารณะ เป็นถนนภายในหมู่บ้านชุมชน ทางชุมชนจะต้องช่วยกันดูแล กรณีที่เรานำหินคลุกเข้าไปซ่อมนั้น เป็นการซ่อมเพื่อให้ประชาชนที่อยู่อาศัยได้รับความสะดวกเป็นการชั่วคราว หากจะทำเป็นถนนถาวรและใช้งบประมาณของเทศบาลซึ่งอาจจะขัดกับระเบียบก็ได้ ซึ่งเทศบาลได้ดูแลอยู่เป็นประจำ ที่มีน้ำขังอยู่นั้นเป็นหลุมนิดเดียวหากเราเอาจอบไปแซะดินให้น้ำมันไหลออก ตรงนั้นก็จะไม่มีน้ำขัง ต่างคนต่างไม่กระทำตรงจุดนี้ก็เกิดขึ้นมา ก็ไม่เป็นไรหากเกิดน้ำขังขึ้นมาเราอาจจะส่งหน่วยป้องกันเข้าไปดำเนินการให้ครับ

พันเอกอำนวย.../49

49

พันเอกอำนวย ต้องประสงค์ ประธานสภาเทศบาล ผมเคยเห็นท่านบำรุงในโซเชียลมิเดียในบ้านมั่นคงเกี่ยวกับเรื่องน้ำนี้ใช่หรือไม่ครับ

นายบำรุง แย้มนิยม สมาชิกสภาเทศบาล ตอนนั้นถนนเรายังไม่ได้ทำการก่อสร้าง ยังเป็นดินอยู่บังเอิญฝนตก ทำให้มีโซเชียลออกไปครับ

พันเอกอำนวย ต้องประสงค์ ประธานสภาเทศบาล ผมอยากให้ไปชี้แจงทำความเข้าใจกับประชาชนในหมู่บ้านด้วย

นายบำรุง แย้มนิยม สมาชิกสภาเทศบาล เรามีการพูดคุยกันทุกเดือนอยู่แล้วครับ ส่วนใหญ่เข้าใจ จะมีส่วนน้อยที่ขาดความร่วมมือ

นายกล้าณรงค์ เชื้อบุญมี รองนายกเทศมนตรี ขอเรียนเพิ่มเติมนะครับ โครงการหมู่บ้านมั่นคงนั้นเป็นโครงการที่ท่านนายกฯ ได้ดำริไว้และเป็นคนไปขอใช้ที่ดินของวัดโบสถ์วรดิตถ์ ได้พื้นที่มาจำนวน 7 ไร่ มีการรังวัดตรวจสอบแล้ว ก็มีการแบ่งพื้นที่ออกไป มีการวางผัง มีพื้นที่ส่วนกลางถูกต้องตามการอยู่อาศัย และในขณะเดียวกันไม่มีทางเข้า ท่านนายกฯ ก็ไปขอความอนุเคราะห์จากหลาย ๆ ท่าน จนได้ทางเข้ากว้างประมาณ 6 เมตร และเทศบาลก็ได้ทำถนนคอนกรีตเข้าไปโดยใช้งบประมาณที่ได้รับอนุญาตจากเจ้าของที่ดินนั้นให้เป็นทางสาธารณะ ทางเทศบาลก็สามารถตั้งงบประมาณทำได้ ทำจนถึงหน้าโครงการ และต่อมาได้ติดตั้งไฟสาธารณะไปจนถึงหน้าโครงการ นี่คือความเป็นมาในเบื้องต้นครับ

**ที่ประชุม รับทราบ**

**5.8** **เรื่อง ข้อเสนอแนะของสมาชิกสภาเทศบาล**

พันเอกอำนวย ต้องประสงค์ ประธานสภาเทศบาล ขอเชิญท่านสมาชิกครับ

นายฉลวย กระจ่างจิตร์ สมาชิกสภาเทศบาล กราบเรียนท่านประธานและท่านสมาชิกผู้ทรงเกียรติ ผมนายฉลวย กระจ่างจิตร์ สมาชิกสภาเทศบาล เขต 1 ขออนุญาตนำข้อเสนอแนะ เพื่อการพัฒนา ดังนี้

1. เนื่องจากการประชุมสภาครั้งที่แล้ว ผมได้นำข้อเสนอแนะโครงการประหยัดลดค่ากระแสไฟ โดยการเปลี่ยนหลอดไฟแสงสว่างเป็นหลอด LED ทั้งถนนสาธารณะและสำนักงานในเขตเทศบาลทุกภาคส่วน ก็เป็นส่วนข้อเสนอแนะอีกโครงการหนึ่ง และวันนี้ผมมีความคิดเห็นว่า อีกทางเลือกของการประหยัดค่ากระแสไฟฟ้า ตามถนนและทางหลวงสาธารณะทุกทีเป็นอีกทางเลือกหนึ่ง เนื่องจากปัญหาการติดตั้งสายไฟฟ้าและโคมไฟแสงสว่าง เช่น ริมถนนทางหลวงป่าโมก-อ่างทอง มีปัญหาการไฟฟ้าส่วนภูมิภาคได้มาเปลี่ยนเสาไฟแรงสูงใหม่ ไม่อนุญาตให้เกาะไฟแสงสว่างกับเสาของการไฟฟ้าส่วนภูมิภาค ผมจึงมีแนวคิดว่า เทศบาลของเราควรจะนำการติดตั้งโคมไฟแสงสว่างโซล่าเซลล์ จุดไหนที่มีปัญหาให้ติดตั้ง บางชุมชนตามหมู่บ้านไม่มีแสงสว่างก็ควรติดตั้ง เป็นสัดส่วนของเทศบาลเราเองทั้งหมด อาจจะใช้ทุนมากหน่อยให้ค่อยทยอยทำไป จะลดค่ากระแสไฟฟ้าได้อย่างมากในอนาคต จึงขอนำเสนอให้เทศบาลดำเนินการ

2. ตามแผนการดำเนินการงบประมาณ 2563 ยุทธศาสตร์ที่ 3 แผนงานเคหะและชุมชน โครงการจ้างเหมาเพื่อปฏิบัติงานรักษาความสะอาด กวาดถนน และทางเข้า งานเก็บขยะมูลฝอย ภายในเขตเทศบาล ซึ่งตามแผนโครงการวาดไว้สวยหรูทำทั้ง 1-10 ชุมชน ตั้งแต่ผมรับตำแหน่งนี้มา 8-9 ปีแล้วผมมองว่าการทำความสะอาดอยู่เฉพาะบริเวณตลาดป่าโมกเท่านั้น จึงขอความอนุเคราะห์มายังเทศบาลช่วยกระจายไปที่ชุมชน ทุกชุมชนบ้าง ตัดหญ้าข้างทางบ้าง ซึ่งปัจจุบันผมก็เต็มใจทำเป็นจิตอาสามาตลอดทั้งเขต 1 แต่มันก็ทำไม่ทันครับ จึงนำเรียนเทศบาลช่วยอนุเคราะห์ดำเนินการด้วยครับ

พันเอกอำนวย ต้องประสงค์ ประธานสภาเทศบาล มีสมาชิกท่านอื่นจะเสนออีกไหมครับ เชิญครับ

นายสมศักดิ์.../50

50

นายสมศักดิ์ ชื่นนิยม นายกเทศมนตรี กราบเรียนท่านประธานที่เคารพ ผมขอปรึกษากับท่านปลัดอาวุโสครับ ฝากไปถึงท่านนายอำเภอป่าโมกด้วยว่า ผมมีนโยบายจะย้ายพระบรมรูปพระบาทสมเด็จพระจุลจอมเกล้าเจ้าอยู่หัว รัชกาลที่ 5 หน้าโบสถ์หลวงพ่อโตวัดป่าโมกวรวิหารไปตั้งอยู่ที่หน้าอำเภอจะได้ไหมครับ

พันเอกอำนวย ต้องประสงค์ ประธานสภาเทศบาล อันนี้ผมเห็นด้วยกับท่านนายก ฯ นะครับ ขอความกรุณาท่านปลัดอาวุโสช่วยประสานท่านนายอำเภอด้วยนะครับ

**ที่ประชุม รับทราบ**

พันเอกอำนวย ต้องประสงค์ ประธานสภาเทศบาล มีท่านใดจะเสนอเรื่องอื่นอีกหรือไม่ครับ ขอเชิญครับ (ไม่มี) นะครับ เมื่อไม่มีเรื่องอื่น ๆ แล้ว การประชุมสภาเทศบาลได้ดำเนินการมาครบตามระเบียบวาระการประชุมแล้ว ผมขอขอบคุณสมาชิกสภาเทศบาล คณะผู้บริหารและผู้เข้าร่วมประชุมทุกท่าน และขอปิดการประชุม สมัยสามัญ สมัยที่ 4 ประจำปี 2562 แต่เพียงเท่านี้ ขอบคุณครับ

**เลิกประชุมเวลา ๑2.30 น.**

(ลงชื่อ) ผู้จดรายงานการประชุม

(นางจิรฐา โชติธนะภัทร)

เจ้าพนักงานธุรการชำนาญงาน

(ลงชื่อ) ผู้ตรวจรายงานการประชุม

(นายธานินทร์ สินธุประสิทธิ์)

หัวหน้าสำนักปลัดเทศบาล

### (ลงชื่อ) เลขานุการสภาเทศบาล

(นายสุพล เรืองฤทธิ์)

### รายงาน

**การประชุมสภาเทศบาลตำบลป่าโมก**

**สมัยสามัญ สมัยที่ 4**

**ประจำปี 2562**

**วันพฤหัสบดีที่ 28 พฤศจิกายน ๒๕๖2**

**ณ ห้องประชุมสภาเทศบาลตำบลป่าโมก**